Prejavuje sa bolestivým priebehom postihujúcim väčšie množstvo svalov, sprevádzané poruchou ich funkcie. Zároveň býva pri dermatomyozitíde postihnutá aj koža, ktorá môže byť edematózne presiaknutá a môžu byť prítomné aj farebné zmeny na koži. Môže sa vyskytovať súčasne aj s inými autoimunitnými ochoreniami (systémový lupus erythematosus, reumatoidna artritída, sklerodermia). Dermatomyozitída má vrchol svojho výskytu od 5 – 15 rokov, kým polymyozitída sa u detí vyskytuje extrémne vzácne. Pri dermatomyozitíde je reakcia namierená proti endotelu endomyziálnych kapilár, niekedy aj proti endotelu iných drobných ciev, a v konečnom dôsledku spôsobujú mikroangiopatiu. Pri polymyozitíde majú cievy a kapiláry normálnu štruktúru.
systémové autoimunitné ochorenie sprostredkované humorálnou (čiže protilátkovou) imunitou postihujúce predovšetkým svaly a kožu
PODĽA: Neuschlová, M. – Nováková, E. – Kompaníková, J.: Abeceda imunológie – terminologický slovník. Martin: Univerzita Komenského v Bratislave Jesseniova lekárska fakulta v Martine 2016.